O schelă a căzut pe un bărbat într-o biserică.

Accidentul s-a petrecut miercuri după-amiază în Șelimbăr. O schelă de lemn s-a prăbușit în timp ce era demontată, iar un bărbat de 39 ani, sibian, a fost prins sub lemnele căzute.

„Victima a fost surprinsă sub schela de lemn în timp ce executa lucrări de construcție in interiorul unei biserici. Victima a fost extrasă de sub grămada de lemne, conștientă cu traumatisme cranio-cerebrale deschise, facturi membre inferioare și dureri coloană.

Bărbatul a primit asistență medicală și a fost transportat la Spitalul Județean Sibiu” a precizat Sublocotenentul Alina Voina, Purtătorul de cuvânt al ISU Sibiu.